open-index/open-wikipedia-markdown huggingface dataset:
Katajanokanluoto

**Katajanokanluoto** (myös Katajanokankari, ) on pieni saari Helsingin edustalla Katajanokan ja Suomenlinnan välissä. Luoto on noin 95 metriä pitkä kaakko–luode-suunnassa ja leveimmillään 65 metriä leveä. Lähimmät muut saaret ovat Ryssänsaari noin 540 metriä länsilounaaseen sekä Lonna noin 800 metriä eteläkaakkoon.

## Rakennukset ja historia

Saarella on Konstantin Kiseleffin piirtämä, vuonna 1876 rakennettu kaksikerroksinen päärakennus. Se on rakennushistoriallisesti suojeltu vuonna 2007. Rakennuksen alkuperäinen tarkoitus oli toimia luotsivartiotupana. Luotsipäivystys saarella loppui noin vuonna 1910.

Saarella sijaitsi aiemmin myös hiilivarasto vuodelta 1883 sekä suurempi 250 neliön varasto 1900-luvulta. Saarta ja sen varastoja käytettiin luotsitoimen teknisen kaluston varastona 1980-luvulle saakka. Vanhempi varasto purettiin 1990-luvun puolessa välissä ja uudempi varasto tuhoutui tulipalossa vuonna 2002.

Saarella sijaitsee nykyisin vuonna 2011 peruskorjatun päärakennuksen lisäksi rysävarasto ja puucee. Saarelle ei kulje juoksevaa vettä eikä sähköä, ja se on kaavoitettu virkistysalueeksi. 

Saaren pitkäaikainen omistaja, yrittäjä Mika Norringin yritys Suomen Lohitukku Oy (vuodesta 2013 eteenpäin nimellä FC Renska Oy) osti saaren valtionyhtiö Kapiteelilta 1,4 miljoonalla markalla vuonna 2001. Vuonna 2017 saari asetettiin myyntiin, ja sen lähtöhinnaksi arvioitiin noin miljoona euroa. Myöhemmin hinta aleni noin 500 000 euroon tarjouskauppamenettelyn seurauksena, sillä saaren omistanut FC Renska Oy oli ulosotossa.

Syyskuussa 2019 Helsingin ulosottovirasto myi saaren kiinteistöyritys P.W. Brandt Oy:lle 375 000 eurolla. Norringin mielestä hinta oli liian alhainen, ja hän yritti valittaa kaupasta Helsingin käräjäoikeuteen. Käräjäoikeus ei kuitenkaan käsitellyt valitusta, sillä se saapui myöhässä.

Katajanokanluoto avattiin yleisölle 3. heinäkuuta 2020. Saarelle liikennöidään yhteysaluksella Kauppatorin Kolera-altaalta. Saarella sijaitsevassa kahvila-ravintolassa tarjoillaan gourmet-pizzaa, pientä suolaista ja makeaa, sekä kuumia ja kylmiä juomia. Koko saari on anniskelualuetta.

## Tulipalo vuonna 2002
Kesällä 2002 saarella sattui tulipalo. Museovirasto arvioi palon jälkeen, että rakennuksen sisätilat olivat osin palautettavissa, mutta julkisivut ja katto jouduttiin rakentamaan uudelleen. Rakennus peruskorjattiin myöhemmin Museoviraston tukemana.

Saaren omistaja Mika Norring tuomittiin tulipaloon liittyen lokakuussa 2007 törkeästä petoksen yrityksestä ja yllytyksestä törkeään vahingontekoon. Hän oli Helsingin hovioikeuden mukaan tilannut saaren tuhopolton kahdelta muulta henkilöltä.. Ennen Helsingin hovioikeuden päätöstä oli Helsingin käräjäoikeus vapauttanut Norringin kaikista syytteistä. Norring haki hovioikeuden täysin päinvastaiseen päätökseen valituslupaa korkeimmasta oikeudesta, mutta valituslupaa ei myönnetty.

## Lähteet

## Aiheesta muualla

* Katajanokanluodon internetsivut
*
*Wikimapia: Katajanokanluoto
* Vieraittemme "silmänruokaa", Helsingin Sanomat, 26.08.1939, nro 228, s. 10, Kansalliskirjaston digitaaliset aineistot
James Corden

**James Kimberley Corden**, OBE (s. 22. elokuuta 1978 Lontoo) on englantilainen näyttelijä, koomikko, käsikirjoittaja ja juontaja.

## Ura
Corden voitti vuonna 2012 Tony-palkinnon parhaasta miesnäyttelijän suorituksesta näytelmässä, roolistaan näytelmässä *[[One Man, Two Guvnors]]*. Suoritus osoittautui lopulta myös Cordenin kansainväliseksi läpimurroksi.

Corden on käsikirjoittanut sekä näytellyt vuosina 2007–2010 BBC:n *[[Gavin ja Stacey]]* -draamakomediasarjassa, josta hän sai parhaan komedianäyttelijän BAFTA-palkinnon. Vuosina 2013–2014 hän näytteli komediasarjassa *[[Väärät miehet]]*. Hän on isossa roolissa Disneyn vuoden 2014 lopulla ensi-iltansa saaneessa musikaalielokuvassa *[[Into the Woods]]*, jossa hänen lisäkseen näyttelevät muun muassa Meryl Streep ja Emily Blunt. Vuonna 2019 Corden näyttelee Tom Hooperin ohjaamassa elokuvamusikaalissa *[[Cats (vuoden 2019 elokuva)|Cats]]*.

Corden juonsi vuosina 2015–2023 Yhdysvalloissa CBS-televisiokanavan *[[The Late Late Show with James Corden]]* -ohjelmaa. Hän korvasi vuoden 2015 alkupuolella *[[The Late Late Show with Craig Ferguson|The Late Late Show'ta]]* vuosina 2005–2014 juontaneen Craig Fergusonin. Corden ilmoitti jättävänsä ohjelman vuonna 2022 pitkän harkinnan jälkeen.

## Lähteet

### Viitteet

## Aiheesta muualla
* 
* The Late Late Show with James Corden Yle Areenassa
Sodar

**Sodar** (lyhenne sanoista sonic detection and ranging) eli *äänitutka* on akustinen kaukokartoituslaite, jolla mitataan keskimääräis- ja turbulenssisuureiden pystyprofiileja ilmakehän rajakerroksessa. Laitteen mittausalue ulottuu useisiin satoihin metreihin (20–400 m) riippuen mittalaitteen mallista ja ilmakehän tilasta. 

Sodaria käytetään tutkittaessa yläpuolisen tuulen nopeutta tai ilmakehän stabiilisuutta (epäsuorasti). Sen sovellukset vaihtelevat laajasti ilmakehän dispersion tutkimuksesta, tuulivoimaloiden sijoituspaikkojen suunnitteluun ja kovan tuulen varoituksiin. 

## Toiminta
Sodar-laitteet perustuvat ilmakehän lämpötilan ja tuulen nopeuden vaihtelun aiheuttamaan äänen sirontaan. Laite lähettää pystysuoran äänipulssin ylöspäin ja mittaa paluusignaalin Doppler-siirtymän sekä intensiteetin, joista voidaan  saada selville rajakerroksen tuulen nopeus, suunta sekä turbulenttinen luonne. Tuulikentän pystyprofiili pystytään luomaan ottamalla useampia vastaavia mittauksia. 

## Lähteet
Kunnon sotamies Svejkin seikkailuja

**Kunnon sotamies Svejkin seikkailuja** on Mainos-TV:n teatteritoimituksen tuottama kymmenosainen televisiosarja, joka ensiesitettiin 1967–1968 ja uusittiin kesällä 1979. Sen on dramatisoinut Veijo Meri tšekkiläisen Jaroslav Hašekin suositusta klassikkoromaanista *[[Kunnon sotamies Švejk]]*. Sarjan ohjasivat Veikko Kerttula ja Pauli Virtanen, ja nimiosaa esittää Matti Varjo.

## Rooleissa
Useammassa kuin kahdessa sarjan jaksossa esiintyvät seuraavat näyttelijät:

## Lähteet
NES Remix

**NES Remix**, tunnetaan Japanissa myös nimellä **Famicom Remix**, on Nintendon ja Indieszeron yhteistyössä kehittämä kokoelmapeli Wii U:lle. Peli julkaistiin alun perin Pohjois-Amerikassa ja Euroopassa 18. joulukuuta 2013 ja seuraavana päivänä Japanissa. Peli on ladattavissa Nintendo eShopissa.

*NES Remix*istä julkaistiin 24. huhtikuuta 2014 jatko-osa, *NES Remix 2*.

## Pelaaminen

Peli sisältää useita erilaisia haasteita, jotka on tehty NES:in vanhojen klassikkopelien pohjalta. Haasteita voivat olla esimerkiksi vihollisten tuhoaminen tai esineiden kerääminen. Kaikki haasteet pitää suorittaa ajassa. Pelejä on muokattu erilaisiksi alkuperäisversioihin verrattuna, ja osassa myös ulkoasua on muokattu. *NES Remix*issä on kaikkiaan yli 200 haastetta

### Pelit

## Lähteet

## Aiheesta muualla
*Virallinen sivusto
Simo Martiskainen

**Simo Martiskainen** (s. 2. huhtikuuta 1993) on suomalainen futsalpelaaja, joka edustaa Futsal-liigassa pelaavaa Ilves FS:ää. Hän pelaa myös jalkapalloa TPV:ssä. Martiskainen on pelannut Suomen futsalmaajoukkueessa neljä ottelua. Hän on edustanut Ilvestä vuodesta 2012 ja voittanut kahdesti Suomen mestaruuden. Martiskainen teki maajoukkuedebyyttinsä alkuvuodesta 2014. Jalkapallossa hänen pelipaikkansa on keskikenttäpelaaja.

## Lähteet
* http://www.transfermarkt.co.uk/en/simo-martiskainen/profil/spieler_277257.html
* http://www.palloliitto.fi/maajoukkueet/futsalmaajoukkue/pelaajat/simo-martiskainen 
* http://www.ilvesfs.fi/joukkue.php?pelaaja_id=45
Järjestyshäiriön diskografia

Tämä artikkeli on suomalaisen rock-popyhtye **[[Järjestyshäiriö]]n** diskografiasta.

## Albumit

## EP:t

## Singlet

## Musiikkivideot
* *Tahtoisin* (2006)
* *Karkuri* (2009 – ohj. Jesse Hietanen) 
* *Rantakatu* (2014)
* *Särkyneiden sydänten kulmilla* (2015)

## Lähteet
Move (Little Mixin kappale)

**Move** on brittiläisen tyttöbändi Little Mixin kappale. Se julkaistiin heidän toisen, Salute-studioalbumin johdantosinglenä. Kappaleen sanoitti yhtyeen jäsenet Maegan Cottonen ja Nathan Duvallin kanssa. Tuotannosta vastasi Duvall. Single sai ensimmäisen airplaysoittonsa Britanniassa 23. syyskuuta 2013 ja se julkaistiin digitaalisesti ladattavana 3. marraskuuta 2013, viikkoa ennen *Saluten* julkaisua kyseisessä valtiossa. Soinnullisesti kappale siirtyy pois Little Mixin aiemmasta musiikkityylistä.

Single oli ennakkotilattavissa ITunesista samana päivänä kun se koki ensimmäisen radiosoittonsa, mutta ilman virallista singlen kansikuvaa.

## Lähteet
Meren kasvojen edessä (vuoden 1967 elokuva)

**Meren kasvojen edessä** (*Inför havets anlete*) on Yleisradion tuottama ruotsinkielinen televisioelokuva vuodelta 1967. Sen käsikirjoitti Benedict Zilliacus suomenruotsalaisen Arvid Mörnen samannimisen romaanin pohjalta. Ohjaajana toimi Åke Lindman. Elokuva kuvattiin etupäässä Turun ulkosaariston Jungfruskärissä Houtskarin lähellä.

## Juoni
1800-luvun alkuun sijoittuvassa tarinassa neljä turkulaisylioppilasta seikkailee ulkosaaristossa, ja yksi heistä päättää jäädä koko kesäksi kokeakseen saaristolaiselämää. Hän ihastuu saarelaistyttöön ja joutuu ikävien rikostapahtumien todistajaksi.

## Rooleissa

## Lähteet

## Aiheesta muualla
*Elokuva katsottavissa Yle Areenassa
Lumottu tie (elokuva)

**Lumottu tie** (*Den förtrollade vägen*) on Yleisradion tuottama ruotsinkielinen televisioelokuva vuodelta 1986. Sen käsikirjoitti Benedict Zilliacus suomenruotsalaisen Oscar Parlandin samannimisen romaanin (1953) pohjalta. Tarinassa varhaislapsuuttaan muisteleva Parland esiintyy elokuvassa itsekin kertojana. Ohjaajana toimi Åke Lindman, joka ohjasi myös elokuvan jatko-osan *[[Härän vuosi (elokuva)|Härän vuosi]]* (1989).

## Juoni
Nelivuotias Riki asuu perheineen Karjalankannaksella, ja järven takana Saarelassa asuu heidän sukulaisiaan, joita perhe usein tapaa. Ihmispaljoudesta hämmentynyt Riki juttelee sukujuhlissa mieluummin kuvittelemiensa eläinhahmojen kanssa. Riki ja isoveli Bernt ihastuvat Saarelassa asuviin sukulaistyttöihin Ninaan ja Katinkaan, mutta joutuvat pettymään.

## Rooleissa

## Vastaanotto
*Lumottu tie* esitettiin alun perin kahdessa osassa. *Helsingin Sanomien* Kristiina Yli-Kovero luonnehti elokuvaa uskomattoman kauniiksi lapsuusmuisteloksi ja Marcus Hietasta pääroolissaan täydelliseksi: ”*Lumotun tien* katsoo henkeään pidätellen, siitä ei ole mitään pahaa sanottavaa.”

## Palkinnot
Åke Lindman voitti elokuvasta parhaan ohjauksen Jussi-palkinnon vuonna 1988.

## Lähteet

## Aiheesta muualla
* Yle Areena: Lumottu tie (Den förtrollade vägen)
* 
* Elonet: Lumottu tie (Den förtrollade vägen)
Yleisurheilun sisäratojen Euroopan-mestaruuskilpailut 2005

**Vuoden 2005 [[yleisurheilun sisäratojen Euroopan-mestaruuskilpailut]]** pidettiin Madridissa, Espanjassa 4. – 6. maaliskuuta. Kisat olivat järjestykseltään 28:nnet.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 2005

## Lähteet
*Tulokset european-athletics.org 

### Viitteet
Härän vuosi (elokuva)

**Härän vuosi** (*Tjurens år*) on Yleisradion tuottama ruotsinkielinen televisioelokuva vuodelta 1989. Se on jatkoa elokuvalle *[[Lumottu tie (elokuva)|Lumottu tie]]* (1986). Ne molemmat käsikirjoitti Benedict Zilliacus suomenruotsalaisen Oscar Parlandin samannimisten omaelämäkerrallisten romaanien  pohjalta. Elokuvat on ohjannut Åke Lindman. Parland toimii molempien elokuvien kertojana.

## Juoni
Viisivuotias Riki asuu perheineen Viipurissa ja joutuu kohtaamaan ensimmäisen maailmansodan lapselle käsittämättömiä tapahtumia. Pojan mieli rinnastaa sodan siihen, miten talon härkä tämän tästä karkaa aitauksestaan pelottelemaan ihmisiä.

## Rooleissa

## Tuotanto
*Härän vuosi* kuvattiin *Lumotun tien* tavoin Turussa, paljolti Ruissalossa Birkan huvilalla. Talvikohtausten suhteen oli aluksi vaikeuksia, koska helmikuussa 1988 Turussa ei ollut lunta. Sitten lunta tulikin jopa liiaksi asti. Kuvaukset kestivät kolmisen viikkoa.

## Vastaanotto
*Helsingin Sanomien* tv-kriitikko Jukka Kajava piti *Härän vuotta* muutamia mielikuvitusjaksoja, lavastekömpelyyksiä ja amatööriavustajien joukkokohtauksia lukuun ottamatta onnistuneena: ”Kokonaisuus on kuitenkin komea: lämmin, inhimillinen, julma ja pelottavakin, sen maailman ja sen vaiheen mukainen, josta on kysymys.”

## Lähteet

## Aiheesta muualla
* Yle Areena: ''Tjurens år'' (ei tekstitystä suomeksi)
*
James Craig

**James Craig, Craigavonin ensimmäinen varakreivi** (8. tammikuuta 1871 Belfast, Irlanti – 24. marraskuuta 1940 Glencraig, Downin kreivikunta, Pohjois-Irlanti) oli irlantilainen unionistipoliitikko. Hän oli yksi Ulster Unionist Partyn johtajista ja toimi vuosina 1921–1940 Pohjois-Irlannin pääministerinä.

## Elämäkerta

Craig oli maanomistajan poika Downista ja ryhtyi nuorena pörssimeklariksi. Hän osallistui buurisotaan irlantilaisissa joukoissa. Vuosina 1906–1921 Craig oli parlamentissa Ulster Unionist Partyn edustajana ja hänestä tuli yksi unionistien johtajan Edward Carsonin lähimmistä miehistä. Irlannin itsehallintolaista eli home rulesta 1910-luvun alussa syntyneen katkeran kiistan aikana myös Craig kohosi unionistien näkyvien johtajien joukkoon ja osallistui Carsonin rinnalla Ulsterin vapaaehtoisjoukkojen perustamiseen, aseiden hankkimiseen sekä väliaikaisen hallituksen perustamisen suunnitteluun. Ensimmäisen maailmansodan aikana hän värväsi Ulsterista vapaaehtoisjoukkoja, joista koottiin brittiarmeijan 36. divisioona. Craig toimi vuosina 1915–1916 kyseisen divisioonan päämajoitusmestarina rintamalla ja sai everstiluutnantin arvon. Sodan jälkeen hän oli Ison-Britannian hallituksessa eläkeministeriön parlamenttisihteerinä 1919–1920 sekä amiraliteetin parlamentti- ja finanssisihteerinä 1920–1921.

Vuonna 1920 säädetty Govenrment of Ireland Act -laki loi kuudesta Ulsterin kreivikunnasta muodostetulle Pohjois-Irlannille oman itsehallinnon. Craigista tuli 7. kesäkuuta 1921 Pohjois-Irlannin hallituksen ensimmäinen pääministeri, ja hän toimi tässä tehtävässä yhtäjaksoisesti kuolemaansa saakka. Noiden 19 vuoden aikana Craig johti unionistipuolueen vaaleissa voitosta voittoon. Vaalitavan palauttaminen suhteellisesta enemmistövaaliksi varmisti unionistien hallitsevan aseman parlamentissa ja paikallishallinnossa. Craigin hallituksen kokoonpanokin pysyi lähes samana kaksi vuosikymmentä. Hallitus allekirjoitti vuonna 1925 Irlannin vapaavaltion sekä Ison-Britannian kanssa sopimuksen, jolla vahvistettiin Irlannin ja Pohjois-Irlannin välisen rajan pysyvyys. Se myös muun muassa uudisti koulutus- ja oikeusjärjestelmää sekä kansallisti tieliikenteen. Se ei kuitenkaan onnistunut estämään katolisten nationalistien vieraantumista Pohjois-Irlannin hallinnosta. Craigille myönnettiin 1918 baronetin ja 1927 varakreivin arvo.

## Lähteet
Yleisurheilun sisäratojen Euroopan-mestaruuskilpailut 2002

**Vuoden 2002 [[yleisurheilun sisäratojen Euroopan-mestaruuskilpailut]]** pidettiin Wienissä, Itävallassa 1. – 3. maaliskuuta. Kisat olivat järjestykseltään 27:nnet.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 2002

## Lähteet
*Tulokset european-athletics.org
Draxin voimalaitos

**Drax power station** on Drax Power Limitedin omistama hiilivoimala North Yorkshiressa Yhdistyneessä kuningaskunnassa. Sen tuotantokapasiteetti on noin 4&nbsp;000 megawattia, mikä on noin 7 prosenttia maan sähkön tarpeesta. Voimala työllistää 560 henkeä.

Voimalaitosyhtiö sai Euroopan komissiolta 300 miljoonaa euroa rahoitusta uuteen hiilidioksidin talteenottoa hyödyntävään voimalarakennukseen. Drax vetäytyi hankkeesta, koska hallitus leikkasi uusiutuvan energian tukia, mikä vaikutti negatiivisesti yhtiön osakekurssiin ja investointimahdollisuuksiin.

## Sähköntuotanto
Voimala käyttää vuositasolla 10 miljoonaa tonnia kiinteää polttoainetta, josta 1,3 miljoonaa tonnia on biomassaa. Kuusi 72 metriä korkeaa höyrykattilaa tuottaa sivutuotteena vuodessa noin 46&nbsp;000 tonnia tuhkaa. Valmistuvasta tuhkasta 99 % myydään rakennusteollisuuden ja sementinvalmistuksen raaka-aineeksi.

## Ympäristövaikutukset
Voimalan hiilidioksidipäästöt olivat 22,695 miljoonaa tonnia vuonna 2012, mikä tekee siitä kuningaskunnan suurimman yksittäisen CO2-päästöjen lähteen. Yhtä gigawattituntia kohden tuotettiin 725 tonnia hiilidioksidia. Tuhkaa tuotetaan vuosittain keskimäärin 1,5 miljoonaa tonnia. Typen oksidien päästöjen arvioidaan olevan Euroopan unionin suurimmat.

## Lähteet
Markku Niskala

**Markku Tapani Niskala** (5. joulukuuta 1945 Tampere – 21. helmikuuta 2018 Helsinki) oli Kansainvälisen Punaisen Ristin ja Punaisen Puolikuun pääsihteeri. Hän hoiti tehtävää vuodet 2003–2008. Niskala on vuosina 1988–1992 pääsihteerinä olleen Pär Stenbäckin ohella toinen virkaan valittu suomalainen.  

Tampereelta kotoisin oleva Niskala meni mukaan Suomen Punaisen Ristin toimintaan vuonna 1970. Työskenneltyään muun muassa Helsingin ja Uudenmaan piirin toiminnanjohtajana, hän siirtyi vuonna 1978 järjestötoiminnan asiantuntijaksi Sambiaan ja oli 1980-luvun alussa vastaavissa tehtävissä myös Tansaniassa sekä Zimbabwessa. Vuosina 1984–1987 hän toimi Kansainvälisen Punaisen Ristin Euroopan osaston johtajana ja 1988–2003 Suomen Punaisen Ristin pääsihteerinä. Vuodesta 1992 lähtien Niskala oli myös Kansainvälisen Punaisen Ristin varainhankintakomitean puheenjohtaja.

Eläkkeelle jäätyään Niskala toimi vuodet 2010–2011 Kehitysyhteistyön palvelukeskus KEPA:n puheenjohtajana. Hän on myös ollut Genevessä päämajaansa pitävän Maailman talousfoorumin jäsen.

Markku-liitto valitsi vuonna 2004 Niskalan kahdeksanneksi *vuoden Markuksi*.

## Lähteet

## Aiheesta muualla
*Markku Niskalan muistokirjoitus Helsingin Sanomissa
Yleisurheilun sisäratojen Euroopan-mestaruuskilpailut 2000

**Vuoden 2000 [[yleisurheilun sisäratojen Euroopan-mestaruuskilpailut]]** pidettiin Gentissä, Belgiassa 25. – 27. helmikuuta. Kisat olivat järjestykseltään 26:nnet.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 2000

## Lähteet
*Tulokset european-athletics.org
Gullkronanselkä

**Gullkronanselkä** () on noin 30 kilometrin pituinen merenselkä Saaristomerellä Turunmaan saariston länsiosassa, lähellä Gullkronan saarta. Alue kuuluu Paraisten ja Kemiönsaaren kuntiin. Se muodostaa luontorajan Turunmaan läntisen ja itäisen osan välillä. 

## Lähteet
Myöhäinen tapaaminen

**Myöhäinen tapaaminen** on Yle TV2:n tuottama televisionäytelmä, joka sai ensiesityksensä tammikuussa 1968. Sen on kirjoittanut Sirkka-Anneli Martikainen ja ohjannut Eila Arjoma. Nuoruuden sydänystävät Lydia ja Ernest tapaavat uudelleen noin 80 vuoden iässä, ollessaan kumpikin viemässä kukkia puolisoidensa haudalle. Tapaaminen päättyy unenomaiseen yölliseen kohtaukseen puistossa, ja hetken elätelty toive yhteisestä vanhuudesta kariutuu.

## Rooleissa

## Lähteet
Mikko Heikura

**Mikko Heikura** (19. marraskuuta 1825 Nurmes – 16. joulukuuta 1903 Nurmeksen Hevoslahti) oli suomalainen maanviljelijä ja moninkertainen valtiopäivämies.

Heikuran vanhemmat olivat talollinen Mikko Heikura ja Maria Mustonen ja puoliso Anna Mustonen (k. 1921). Heikura edusti talonpoikaissäätyä valtiopäivillä 1863, 1872, 1882, 1885, 1888, 1891 ja 1894. Hän vastusti valtiopäivillä viinanpolttoa kotitarpeisiin, mutta tuki suomenkielisten koulujen asiaa, painovapautta ja 1890-luvulla nuorsuomalaisiin liityttyään myös naisten oikeuksia. Heikura teki yhdessä toisten valtiopäivämiesten kanssa valtiopäiväaloitteet Pielisjoen kanavien sekä Joensuusta pohjoiseen ulottuvan rautatieyhteyden rakentamisesta. Rautatiealoitetta ei hyväksytty, mutta myöhemmin Nurmekseen rakennettiin rata. Hän toimi useissa valiokunnissa, samoin kuin kotikuntansa Nurmeksen kuntakokouksen puheenjohtajana ja kunnallislautakunnan esimiehenä. Heikura kuului vuoden 1899 suureen lähetystöön Nurmeksen edustajana. Hän oli lähetystön vanhin jäsen.

## Lähteet

## Aiheesta muualla
* Heikurasta Nurmeksen sivuilla  (Viitattu 27.4.2014)
* Muistiperinnettä Väinö Hämäläisen tallentamana. Juttuja valtiopäivämies Mikko Heikurasta. *Ylä-Karjala* -lehti, 3.11.1988, s. 5.
Paavo Nyrönen

**Paavo (Paavali) Nyrönen (Savonen)** (24. tammikuuta 1828 Saarijärvi – 4. huhtikuuta 1898 Saarijärvi) oli suomalainen maanviljelijä ja moninkertainen valtiopäivämies.

Nyrösen vanhemmat olivat talollinen Israel Iisakinpoika ja Anna Kaarlentytär ja puoliso vuodesta 1851 Kaisa Heikintytär (k. 1896). Nyrönen oli talonpoikaissäädyssä Laukaan tuomiokunnan edustaja valtiopäivillä 1863–1864, 1872, 1877–1878 ja 1885. Hän teki vuoden 1872 valtiopäivillä aloitteen Keski-Suomen läänin perustamiseksi, samoin kuin esitti valtiopäivillä Jyväskylän seudun liikenneyhteyksien parantamista sekä kannatti suomen kielen aseman parantamista ja alkoholin valmistuksen rajoittamista tai kieltämistä kokonaan. Vuoden 1877 valtiopäivillä hän kannatti asevelvollisuuslain hyväksymistä.

## Lähteet

## Aiheesta muualla
* Nyrösen esityksestä Keski-suomen läänin perustamisesta  (Viitattu 27.4.2014)
Uuden vuoden yö (televisionäytelmä)

**Uuden vuoden yö** (joissakin lähteissä *Uudenvuoden yö*) on Yleisradion vuonna 1966 tuottama televisiosovitus Eeva-Liisa Mannerin näytelmästä, joka oli saanut kantaesityksensä vuotta aiemmin Tampereen Työväen Teatterissa. Samoin tamperelaisvoimin toteutettu televisioversio ensiesitettiin Yle TV2 -verkossa uudenvuodenaattona 1966. Sen ovat ohjanneet Eugen Terttula ja Jarmo Nieminen.

Kirjailija Mannerin omien sanojen mukaan *Uuden vuoden yö* on ”pessimistinen ja epäystävällinen näytelmä ihmisistä, jotka elämä on pettänyt, tai jotka ovat itse pettäneet itsensä ja päätyvät lopulta hämmennykseen ja epätoivoon”.

Näytelmän loppuratkaisua muutettiin myöhemmin, mutta televisioversiossa se on sama kuin kantaesityksessä.

## Rooleissa

## Vastaanotto
Tampereen Työväen Teatterissa tapahtunutta kantaesitystä oli luonnehdittu suureksi teatteritapaukseksi ja ensimmäiseksi yritykseksi kuvata suomalaista sivistyneistöä. Katso-lehden ennakkoesittelyssä tv-version ensiesityksen sijoittamista nimensä ja tapahtuma-aikansa mukaisesti uudenvuodenaaton myöhäisiltaan pidettiin erinomaisena ratkaisuna.

## Lähteet
Kolmperä (Salo)

**Kolmperä** on järvi Salon Suomusjärvellä. Sen pinta-ala on 0,026&nbsp;km² ja rantaviivan pituus 0,85&nbsp;km. Se kuuluu Suomusjärvenjoen valuma-alueeseen, ja sen päävesistö on Kiskonjoki–Perniönjoki.

Järven jakaa kahtia Helsingintie eli seututie 110. Eteläisen osan etelälaitaa sivuaa valtatie 1, ja sen länsilaitaa reunustaa jyrkkä kalliorinne.  Pohjoisessa osassa pesii telkkäpariskunta.

Järvi on puolimatkassa Suomusjärven Kitulan taajaman ja Lahnajärven välillä. Kumpaankin on matkaa noin 3,5&nbsp;km. Järven kohdalla on molemmin puolin tietä levennykset pysähtymistä varten.


Tiedosto:Kolmperä Suomusjärvi, eteläinen.jpg |Kolmperän eteläinen puoli seututieltä 110 etelän suuntaan katsottuna. Taustalla valtatie 1.
Tiedosto:Kolmperä Suomusjärvi, pohjoinen.jpg|Kolmperän pohjoinen puoli seututieltä 110 luoteeseen katsottuna. (Kuvaa suurentamalla näkyy telkkäpariskunta.)
Tiedosto:Kolmperä Suomusjärvi - Telkkä (Bucephala clangula).jpg|Telkkä Kolmperän pohjoisosassa.


## Lähteet
Kolmperä

**Kolmperä** tarkoittaa seuraavia:

* Kolmperä (), Espoon kaupunginosa
* Kolmperä (), järvi Espoon Kolmperän kaupunginosassa
* Kolmperä, järvi Espoon Nuuksiossa Karjakaivon ulkoilualueella
* Kolmperä, järvi Suomusjärvellä Salossa

## Katso myös
* Kolmperänen, järvi Kiikalassa Salossa
* Kolmikkaanjärvi, järvi Tammelassa
* Kolmisoppi useita järviä ja muita erisnimiä Suomessa
* Kolmisoppinen, useita järviä
Ovi (televisionäytelmä)

**Ovi** on Mainos-TV:n vuonna 1968 ensiesittämä televisionäytelmä. Sen ovat käsikirjoittaneet Inke Tarkas ja Aarne Tarkas, joka on myös ohjannut esityksen.

Jännitysnäytelmässä Haikon kartano esittää Hellerin pariskunnan omistamaa Sarvilahtea. Tilanomistajan veli on yllättäen kuollut, ja tapahtumia selvitellessä myös rouva Hellerin henki alkaa olla vaarassa.

Loppiaisena 1968 ensiesitetty *Ovi* avasi MTV-teatterin jännitysnäytelmien sarjan, jonka seuraavana jaksona esitettiin Olavi Linnuksen kirjoittama *[[Murhaleikki]]*.

## Rooleissa

## Lähteet
Mario Party: Island Tour

**Mario Party: Island Tour** () on partypeli Nintendo 3DS:lle. Se on koko Mario Party -pelisarjan kolmastoista sekä sarjan kolmas käsikonsolille tehty peli. Pelin esitteli Satoru Iwata Nintendo Directin esityksessä 17. huhtikuuta 2013. Se sisältää seitsemän pelilautaa, joista jokaisessa on omia erikoisia ominaisuuksia sekä 81 minipeliä. Peli julkaistiin Pohjois-Amerikassa 22. marraskuuta 2013, Euroopassa 17. tammikuuta, Australiassa 18. tammikuuta ja Japanissa 20. maaliskuuta 2014.

## Pelaaminen

Peli on pelattavuudeltaan samanlainen aiempien *Mario Party* -sarjan pelien kanssa. Heittämällä virtuaalista arpakuutiota pelaaja kulkee pelilaudalla ja avaa minipelejä. Minipelejä pystyy pelaamaan millä hetkellä hyvänsä, vaikka ei olisi pelilaudalla: peli sisältää myös AR:n (lisätty todellisuus) ja StreetPassin.

## Vastaanotto

*Mario Party: Island Tour* on saanut ristiriitaisia vastaanottoja. GameRankingsin keskiarvoksi pelille muodostui 62,78% ja Metacriticin keskiarvoksi puolestaan 60/100. GameRevolution antoi pelille arvosanaksi 3/5, kehuen seitsemää uutta pelilautaa ja loppuvastus minipelejä, mutta kritisoi puolestaan toistuvaa pelattavuutta, hahmojen ääninäyttelyä ja pelilautojen musiikkeja. GamesRadar palkitsi pelin 3/5 tähdellä, mainiten että "Island Tour ei ole sen kaltainen Mario Party kuin voisitte muistaa, ja se ei ole huono juttu. On sanottu, että pelissä on joitakin puuttuvia paloja, jotka tekevät siitä vähemmän mieleenpainuvan peliosan sarjassaan." GameSpot antoi pelille arvosanaksi 7/10. IGN antoi pelille arvosanaksi 5.5/10, sanoen että "Mario Party: Island Tourin mullistavat moninpelivalinnat on täydennetty tylsillä minipeleillä ja moitittavalla liikeohjaimella." Nintendo World Report antoi pelille 8.5/10 pistettä. *[[Pocket Gamer]] UK* antoi pelille 6/10 pistettä, sanoen "Mario Party: Island Tour antaa itsellesi ja kaverijoukollesi suuren naureskeluillan, mutta suuremman osan ajasta sinä naurat enemmän "SILLE" kuin sen mukana."

Suomalaisilta peli sai vaihtelevia vastaanottoja ristiriitaisista negatiivisiin. Gamereactor antoi pelille arvosanaksi 6/10 pistettä, kehuen mukavia lautapelivariaatioita, hyviä minipelejä sekä nättiä ja kivaa ulkoasua, mutta kritisoi minipelien lyhyyttä, rampauttavaa moninpeliä ja minipelien liian vähäistä vaihtelua. KonsoliFIN antoi pelille 2/5 tähteä sanoen että "Mario Party: Island Tour on kohtalainen yritys uudistaa itseään toistavaa kaavaa. Ideasta ei valitettavasti saada tämän enempää irti. Mario Partyt ovat aina olleet kuluttajien suosiossa ja kriitikkojen hampaissa." Iltalehti antoi pelille arvosanaksi 6/10, sanoen että "Mario Partyn tuttua konseptia olisi voinut pohtia uudestaan käsikonsolille ja pyrkiä löytämään siihen yllättävää pelillistä näkökulmaa. Rakennetta olisi voinut ravistella." Dome.fi antoi pelille 2/5 tähteä todeten että "Kun tylsään pelaamisen lisätään mitäänsanomaton ulkoasu ja vaatimaton ääniraita, niin pelistä jää ontto vaikutelma. Jos minipeleissä olisi panostettu enemmän laatuun kuin määrään, voisi pelin parissa viettää tulevaisuudessakin aikaa."

## Lähteet
Kotkankallion muistomerkki

**Kotkankallion muistomerkki** on veistos Tampereella Finlaysonin tehdasalueella Wilhelm von Nottbeckin puistossa. Keisari Aleksanteri I:n vuonna 1819 tapahtuneen vierailun kunniaksi 1830-luvulla pystytetty veistos on todennäköisesti Tampereen vanhin. Veistoksen tekijäksi on mainittu Chopin-niminen venäläinen kuvanveistäjä, mutta tietokirjailija Jari Niemelän mukaan tämä on väärinkäsitys, sillä veistos ainoastaan valmistettiin pietarilaisessa Chopinin pronssivalimossa, mutta kuvanveistäjää ei tunneta. Veistos ei sijainnut alkujaan julkisella paikalla, sillä ympäröivä puisto avattiin yleisölle vasta 1980-luvulla.

Veistos esittää siipensä levittänyttä kotkaa. Suurikokoisen linnun siipienväli on 420 cm. Veistoksen jalustassa on kaksi latinankielistä muistolaattaa, jotka kertovat Aleksanteri I:n ja Aleksanteri II:n vierailuista Tampereella vuosina 1819 ja 1856. Nykyiset laatat ovat kopioita, sillä toinen alkuperäisistä varastettiin vuonna 1997 ja toinen siirrettiin turvaan Tampereen museoiden kokoelmiin.

## Lähteet
Murhaleikki

**Murhaleikki** on Mainos-TV:n tuottama televisionäytelmä vuodelta 1968. Sen on kirjoittanut Olavi Linnus ja ohjannut Ville-Veikko Salminen.

Elokuvan alkukohtaukset on kuvattu Torholan luolan liepeillä Lohjalla. Riitautunut aviopari ryhtyy vaaralliseen leikkiin teemalla ”jollet sinä tapa minua ensin, minä tapan sinut”. Tapahtumat sijoittuvat myös kaupunkiin ja poliisiasemalle.

*Murhaleikki* oli toinen jakso MTV-teatterin tammikuussa 1968 aloittamasta jännitysnäytelmien sarjasta.
## Rooleissa

## Vastaanotto
*Helsingin Sanomien* nuori tv-kriitikko Jukka Kajava ei pitänyt *Murhaleikistä* lainkaan. Hän kirjoitti sen olevan näkemistään näytelmäproduktioista kenties kaikkein huonoin ja sisältävän vain ”keskinkertaista mitättömämpää dialogin tapailua – joko tekijän kykyjen mukaista tai yleisöä aliarvioivaa”. Hän pohti, voisiko Mainos-TV määritellä edes jonkinlaisen alarajan sille laadulle, mitä kanavan ohjelmilta vaaditaan.

## Lähteet
Tidiatsuroni

**Tidiatsuroni** (C9H8SN4O) on fenyyliureajohdannaisiin kuuluva orgaaninen yhdiste. Yhdistettä käytetään maataloudessa herbisidinä ja kasvien kasvua säätelevänä aineena. Aineen käyttö Euroopan unionin alueella kiellettiin komission päätöksellä huhtikuussa 2008.

## Ominaisuudet
Huoneenlämpötilassa tidiatsuroni on väritön kiteinen aine. Yhdiste hajoaa kuumennettaessa sulamispisteeseensä. Tidiatsuroni liukenee vain pieniä määriä veteen, mutta liukenee paremmin orgaanisiin liuottimiin kuten asetoniin, dimetyyliformamidiin, dimetyylisulfoksidiin ja metanoliin.

Tidiatsuronilla on sytokiniinien kaltaisia vaikutuksia. Yhdiste nopeuttaa kasvien kasvua, hedelmien kypsymistä ja siementen itämistä. Yhdiste myös suurina määrinä aiheuttaa lehtien putoamista jo vihreinä ennen kellastumista. Tidiatsuroni imeytyy kasvien solukkoihin juurien kautta.

## Valmistus ja käyttö
Tidiatsuronia syntetisoidaan käyttämällä lähtöaineena 5-(1,2,3-tiadiatsoli)isosyanaattia ja aniliinia emäksisissä olosuhteissa tai fenyyli-isosyanaatin ja 3-amino-1,2-tiadiatsolin välisellä reaktiolla.

Tidiatsuronia käytetään rikkaruohomyrkkynä ja kasvien lehtien putoamista aikaansaavana kemikaalina. Jälkimmäisen käyttöön se soveltuu erityisesti puuvillan viljelyksessä.

## Lähteet
Gabriela Cé

**Gabriela Cé** (s. 3. maaliskuuta 1993 Porto Alegre) on brasilialainen tennispelaaja. Parhaimmillaan hän on ollut kaksinpelissä WTA-listan sijalla 225 marraskuussa 2014. Hän on voittanut urallaan kahdeksan ITF-turnausta kaksinpelissä ja seitsemän nelinpelissä.

Cé edusti Brasilian Fed Cup -joukkuetta ensimmäisen kerran vuonna 2014.

## Lähteet

## Aiheesta muualla
*
*
Obninskin ydinvoimalaitos

**Obninskin ydinvoimalaitos** () on Länsi-Venäjän Kalugan alueella, Okajoen Protva-sivuhaaran lähistöllä, Obninskin kaupungin eteläosassa sijaitseva, vuonna 2002 suljettu maailman ensimmäinen ydinvoimalaitos. Laitos sijaitsee noin 100 kilometriä Moskovasta lounaaseen.

Obninskin ydinvoimalaitoksessa käytettiin lämpöteholtaan 30 MW:n kevytvesijäähdytteistä grafiittireaktoria (LWGR), jonka sähkötuotantoteho oli 5 MW. Voimalan rakennustyöt aloitettiin tammikuussa 1951 ja reaktorilla saavutettiin ydinreaktiota ylläpitävä kriittinen massa ensimmäisen kerran 6. toukokuuta 1954. Voimalaitos liitettiin sähköverkkoon 27. kesäkuuta 1954. Laitos suljettiin pysyvästi 29. huhtikuuta 2002. Voimalaitoksen entisissä tiloissa toimii nykyään esimerkiksi ydinvoimatekniikan museo. Obninskin ydinvoimalaitoksen omistaa Venäjän valtion Rosatom ja sen toiminnan loppuunsaattamisesta vastaa Rosatomin tytäryritys, osakeyhtiö Rosenergoatom.

Obninskin voimalaitokselle suunniteltu reaktoriratkaisu toimi esikuvana useiden myöhempien ydinvoimaloiden suunnittelulle. Sen pohjalta rakennettiin Siperian ja Belojarskin ydinvoimalaitokset, ja kehitettiin suurempi, 1000 MW:n RBMK-reaktorimalli.

## Galleria

Tiedosto:RIAN archive 409173 World's first nuclear power plant in Obninsk.jpg|Obninskin ydinvoimalaitoksen tiloissa toimivan ydinvoimatekniikan museon rakennus.
Tiedosto:Obninsk-AES.jpg|Obninskin ydinvoimalaitosaluetta Obninskin kaupungin eteläosissa.


## Katso myös
*Kurtšatov-instituutti

## Lähteet

## Aiheesta muualla

*
Jonah Falcon

**Jonah Falcon** (29. heinäkuuta 1970 Brooklyn, New York) on yhdysvaltalainen näyttelijä ja käsikirjoittaja. Hän on kuuluisa suuresta siittimestään (levossa 24 cm, erektiossa 34 cm). Falconilla on kolme lasta ja hän on biseksuaali. Hänestä on myös tehty dokumenttielokuva *World's biggest penis*. 

Vuonna 2012 Jonah Falcon aiheutti huolenaiheen San Franciscon kansainvälisellä lentoasemalla, kun turvatarkastajat epäilivät Falconin kuljettavan jotain ylimääräistä haarovälissään.

Vuonna 2014 Falcon lupasi lahjoittaa peniksensä Islannin fallosmuseon (Penismuseon) kokoelmiin kuolemansa jälkeen.

## Lähteet

## Aiheesta muualla
* 
*
Akseli Halonen

**Akseli Valfrid Halonen** (19. marraskuuta 1890 Suonenjoki – 24. maaliskuuta 1952 Helsinki) oli suomalainen taiteilija, kuvittaja ja sarjakuvapiirtäjä. Hän sai piirustuksessa alkeisopetusta Elin Nordlundlta, mutta opiskeli myöhemmin itsenäisesti. Vuodesta 1912 lähtien Halonen työskenteli vapaana taiteilijana, kirjojenkuvittajana ja koristemaalarina.

Sisällissodan aikana Halonen suunnitteli kansanvaltuuskunnalle kolikkosarjan, josta tuotantoon ehti vain viisipenninen. Vuodesta 1920 hän työskenteli *[[Helsingin Sanomat|Helsingin Sanomien]]* kuvittajana ja piirsi lehteen vuosina 1927–1933 *Pulliainen*-nimistä huumorisarjakuvaa, joka oli *Helsingin Sanomien* ensimmäinen kotimainen sarjakuva. Halosen pitkäikäisempi sarjakuva oli *[[Yhteishyvä]]ssä* vuosina 1927–1952 ilmestynyt *Sattuman Ville*, jota julkaistiin uusintoina vielä 1970-luvulla. Sen esikuvana oli ruotsalainen sarjakuva *[[Adamson]]*. Lisäksi Halonen piirsi *Helsingin Sanomien* sunnuntailiitteeseen *Olli, Halli ja Kisimirri* -nimistä lastensarjakuvaa, joka ilmestyi vuonna 1929 kuvakirjana. Halonen kuvitti myös *Helsingin Sanomissa* julkaistuja Tiituksen eli Ilmari Kivisen pakinoita Rafael Rindellin kuoltua. Lisäksi hän kuvitti eräitä lastenkirjoja, sisällissodan valkoisia sankarivainajia esitelleen kolmiosaisen teoksen *Sankaripoikia* (1919–1920) ja osia *[[Tietosanakirja (1909)|Tietosanakirjasta]]*.

## Lähteet
Skyytian välikohtaus

**Skyytian välikohtaus** on Mainos-TV:n televisionäytelmä vuodelta 1968. Se on Kristiina Kivivuoren suomennos ja Kaarlo Hiltusen ohjaus Lawrence Durrellin näytelmästä *Acte* (1961).
## Juoni
Keisari Neron Roomassa skyytialainen prinsessa Actis on joutunut roomalaisten vangiksi. Hän yrittää vankeudestaan käsin nostaa skyyttejä uuteen kapinaan roomalaisia vastaan, mutta samalla rakastuu roomalaiseen sotapäällikkö Fabiukseen. Romanssi tuo myös Fabiukselle hankaluuksia keisari Neron epäluulojen herätessä. Näytelmän kehyskertomuksessa roomalainen kirjailija Petronius kaavailee tarinan kirjoittamista aiheesta.

## Rooleissa

## Lähteet
Emmanuel Agyemang-Badu

**Emmanuel Agyemang-Badu** (s. 2. joulukuuta 1990) on ghanalainen jalkapalloilija, joka edustaa Serie A:ssa pelaavaa Udinese Calciota. Hän on pelipaikaltaan puolustava keskikenttäpelaaja. Agyemang-Badu on pelannut vuodesta 2008 Ghanan jalkapallomaajoukkueessa. 

## Seurajoukkueura
Berekum Arsenalissa ammattilaisuransa aloittanut Agyemang-Badu kävi vuonna 2008 englantilaisseuroissa testeissä ja hän siirtyikin seurastaan vuonna 2009 lainalle espanjalaiseen Recreativo de Huelvaan. Tammikuussa 2010 italialaisseura Udinese Calcio osti Agyemang-Badun riveihinsä. Hän pääsi joukkueen avaukseen kaudella 2011-12, SSC Napoliin siirtyneen Gökhan Inlerin paikalle. Nykyisin hän on yksi joukkueen vakiokasvoja.

## Maajoukkueura
Agyemang-Badu kuului Ghanan joukkueeseen vuoden 2009 alle 20-vuotiaiden maailmanmestaruuskilpailuissa, joissa Ghana voitti ensimmäisenä afrikkalaismaana kyseisen turnauksen. Agyemang-Badu teki ratkaisevan maalin rangaistuspotkusta Brasiliaa vastaan. Tätä ennen hän oli jo ehtinyt, vuonna 2008, tekemään debyyttinsä Ghanan jalkapallomaajoukkueessa, jossa hän on pelannut kolmet Afrikan-mestaruuskilpailut. Vuoden 2012 Afrikan-mestaruuskilpailuissa hän iski upean maalin Guineaa vastaan. Maali oli ehdolla jopa vuoden maaliksi. Agyemang-Badu kuului Ghanan joukkueeseen myös vuoden 2014 MM-kilpailuissa Brasiliassa. Hän pelasi turnauksessa kahdessa Ghanan kolmesta alkulohko-ottelusta.

## Aiheesta muualla

* http://www.transfermarkt.co.uk/en/emmanuel-badu/profil/spieler_108484.html?from=direktErgebnis
* http://www.national-football-teams.com/player/8635/Emmanuel_Agyemang_Badu.html
Nenad Krstić

**Nenad Krstić** (, s. 25. heinäkuuta 1983 Kraljevo, Jugoslavia) on serbialainen koripalloilija, joka on edustanut vuodesta 2014 lähtien Anadolu Efesiä.

## Ura
Krstić pelasi juniorina KK Partizanin joukkueissa, joista hänet nostettiin edustusjoukkueeseen kaudeksi 2000–2001. Hän debytoi Euroliigassa kaudella 2001–2002, jolloin hän teki keskimäärin 4,8 pistettä ottelua kohden. Samana kautena Partizan voitti myös Serbia ja Montenegron -mestaruuden. Krstić edusti seuraa vuoteen 2004 asti, ja seura voitti maansa mestaruuden vielä kahdesti vuosina 2003–2004 sekä cup-mestaruuden kaudella 2001–2002.

Krstić oli varattu NBA:han jo vuonna , mutta hän siirtyi liigaan kaudeksi 2004–2005, jolloin hän aloitti NBA-uransa New Jersey Netsissä. Ensimmäisellä NBA-kaudellaan hän teki keskimäärin 10,0 pistettä ja otti 5,3 levypalloa ottelua kohden. Kauden pudotuspeleissä hän teki keskimäärin 18,3 pistettä ottelua kohden ja kauden päätteeksi hänet valittiin . Pisteiden valossa Krstićin paras NBA-pelikausi oli 2006–2007, jolloin hän teki keskimäärin 16,4 pistettä ottelua kohden.

Kesällä 2008 Krstić teki venäläisen Triumf Ljubertsyn kanssa kaksivuotisen sopimuksen. Hän ei kuitenkaan pelannut seurassa koko kautta, vaan siirtyi joulukuun 2008 lopulla NBA-joukkue Oklahoma City Thunderiin. Krstić pelasi seurassa helmikuuhun 2011 asti, jolloin Thunder kauppasi hänet Boston Celticsille. Hän pelasi kauden 2010–2011 loppuun asti Bostonissa ja siirtyi kaudeksi 2011–2012 TsSKA Moskovaan. Krstić valittiin Euroliigan ykköstähdistöjoukkueisiin kausina 2011–2012 sekä 2012–2013. Kolmen pelikauden jälkeen hän siirtyi turkkilaiseen Anadolu Efesiin.

## Lähteet

## Aiheesta muualla
* Euroliigan pelaajaprofiili 
* Basketball-Reference 
* NBA:n pelaajaprofiili
Sonic the Hedgehog 4: Episode II

**Sonic the Hedgehog 4: Episode II** (ソニック・ザ・ヘッジホッグ4 エピソードII *Sonikku za Hejjihoggu Fō: Episōdo Tsū*) on vuonna 2012 julkaistu episodinen Sonic the Hedgehog-pelisarjan videopeli, joka jatkaa siitä mihin Sonic the Hedgehog 4: Episode I:ssä jäätiin. Pelin kehittivät Sonic Team ja Dimps ja sen tarkoituksena on jäljitellä alkuperäisen Sega Mega Drivelle/Sega Genesikselle kehitetyn *Sonic the Hedgehog*-sarjan pelejä.

*Episode II* julkaistiin toukokuussa 2012 PC:lle (Steamin kautta), PlayStation Networkille, Xbox Live Arcadelle, Androidille ja iOS:lle sekä kesäkuussa 2013 Ouyalle ja NVIDIA SHIELDille (esiasennettuna sovelluksena). Omien versioiden julkaisua WiiWarelle ja Windows Phonelle suunniteltiin, mutta niitä ei koskaan julkaistu. Lisäosa nimeltään "Episode Metal" on saatavilla niille jotka ostavat molemmat episodit samalle järjestelmälle.

## Juoni

Toisen episodin juonesta ei vihjailtu muuta kun, että Tails ilmaantuu Sonicin avuksi ja Metal Sonic tekee paluun kronoloogisesti sitten Sonic CD:n kohtaamisen jälkeen.

## Pelaaminen

Toisessa episodissa Sonicia seuraa Tails kuten kronologisesti edellisissä pelleissä(Sonic 2, Sonic 3) . Sonic ja Tails pystyvät tekemään yhdessä yhdennäisiä liikkeitä, kuten kierrekombon, jolla voi pyöriä seinien läpi ja pyöriä huikeaa vauhtia. Tails voi myös lentää tai uida veden alla samanaikaisesti kuljettaen Sonicia mukana hetken aikaa. Toisessa episodissa on puolestaan viisi tasoa, joista viimeisessä on vain kaksi kenttää, sisältäen erilliset pomotaistelut. Pelissä pomoina toimii vuorotellusti tri. Eggman ja Metal Sonic. Pelin erikoistasoihin pääsee samalla tapaa kuin edellisessä episodissa. Erikoistasot ovat samanlaisia kuin Sonic the Hedgehog 2-pelistä, lukuun ottamatta lukuisia uusia ominaisuuksia joita jokaisessa erikoistasossa on.

Toisen episodin mukana tuleva *Episode Metal* esittelee Metal Sonicin pelattavana hahmona ensimmäisen episodin tasoissa. Kenttiä on kuitenkin vain yksi jokaista tasoa myöten, joka tekee Episode Metal-tilasta lyhyen. Metal Sonicin hyppykorkeus on pienempi kuin Sonicin ja hänen rakenteensa vuoksi hän putoaa paljon nopeammin. Episode Metal on haastavampi kun ensimmäinen episodi peliin asetettujen ansojen ja badnikeiden määrän takia, vastaavasti kuin Knucklesin pelattavuus Sonic & Knuckles tai Knuckles the Echidna in Sonic the Hedgehog 2-pelissä.

## Lähteet
Anabaattinen tuuli

**Anabaattinen rinnetuuli**, (Kreikan sanasta  'anabatos' tarkoittaen 'liikkua ylöspäin'), on lämmin tuuli, joka puhaltaa jyrkkää mäkeä tai vuoren rinnettä ylös. Anabaattinen rinnetuuli syntyy rinteen lämmetessä insolaation seurauksena.
Nämä tuulet esiintyvät tyypillisesti päiväsaikaan tyynellä aurinkoisella säällä. Aurinko lämmittää kukkulaa tai vuorta, joka taas lämmittää ilmaa yläpuolellaan. Samalla korkeudella laakson yläpuolella oleva ilma ei lämpeä yhtä paljon, koska maan pinta on kauempana. Vaikutus on isompi, jos laakso on varjossa.

Mäen yläpuolella oleva ilma on nyt lämpimämpi kuin ympärillä oleva ilma ja se nousee konvektion seurauksena. Tämä synnyttää paikallisen matalapaineen, johon rinteen juurella oleva ilma virtaa, synnyttäen heikohkon tuulen paksuhkoon rajakerrokseen.

Anabaattisen rinnetuulen vastakohta on katabaattinen tuuli, joka on rinnettä alas virtaava, yleensä yöllä syntyvä tuuli.

## Katso myös
*Katabaattinen tuuli
*Rinnetuulet

## Lähteet
* http://www.lakeeriewx.com/Meteo410/ResearchTopicThree/WeekFive/WeekFiveDownValley.html
Konatun kellari

**Konatun kellari** on Punkalaitumella Sarkkilan ja Oriniemen kylien rajalla sijaitseva lohkareluola. Luolan suuaukko on suon laidassa sijaitseva noin 2 metriä syvä, 3 metriä pitkä ja 2 metriä leveä kivireunainen kuoppa. Kuopan pohjalta alkava luola on vain noin 2–3 metriä pitkä ja sen jälkeen kivenlohkareet tukkivat sen.

Kansanperinteen mukaan luola olisi hiisien rakentama ja luolasta olisi maanalainen yhteys Sastamalan Pirunvuoren luolaan ja sieltä edelleen Karkun vanhan kirkon alle. Toisten tietojen mukaan luolasta olisi yhteys Huittisiin tai jopa Hämeenlinnaan asti.

## Lähteet
* Retkipaikka.fi 13.10.2013 : Konatunkellari, pirun tyyssija Punkalaitumella
Genoveva Añonma

**Genoveva Añonma Nze** (s. 19. huhtikuuta 1989) on päiväntasaajanguinealainen jalkapalloilija, joka edustaa saksalaista 1. FFC Turbine Potsdamia ja on pelipaikaltaan hyökkääjä. Hän kuuluu myös Päiväntasaajan Guinean naisten jalkapallomaajoukkueeseen, jossa hän on pelannut vuodesta 2002.

## Seurajoukkueura
Jo vuonna 2002 uransa aloittanut Añonma siirtyi Eurooppaan vuonna 2009, saksalaisen  FF USV Jenan riveihin. Pelattuaan kolme kautta Jenassa, hän siirtyi maan suurseuran 1. FFC Turbine Potsdamin riveihin. Potsdamissa hän sijoittui Naisten mestarien liigan toiseksi vuonna 2011 ja hän oli ensimmäinen ulkomaalainen, joka voitti naisten Bundesliigan maalipörssin. Tämä tapahtui kaudella 2011-2012, jolloin Potsdam juhli myös liigan voittoa. Tuolloin Añonma teki 21 ottelussa 22 maalia. Hänet valittiin vuonna 2012 vuoden parhaaksi afrikkalaiseksi naispelaajaksi.

## Maajoukkueura
Añonma teki debyyttinsä Päiväntasaajan Guinean naisten jalkapallomaajoukkueessa jo vuonna 2002. Päiväntasaajan Guinean päästyä ensimmäistä kertaa MM-kilpailuihin vuonna 2011 Añonmaa ja kahta muuta joukkueen pelaajaa epäiltiin mieheksi. Tätä varten järjestetyssä testissä Añonma näytti olevansa nainen. Itse kisoissa hän iski kaksi maalia.

## Lähteet
* http://www.turbine-potsdam.de/newsmeldung.php?id=1213283&s=1213 
* http://www.framba.de/content/index.php?option=com_content&view=article&id=569:genoveva-anonma&Itemid=424 
* http://www.starnostar.com/How-Old-Is-Genoveva-Anonma-When-Is-Genoveva-Anonma-Nze-Birthday-What-Is-Genoveva-Anonma-Date-Of-Birth/31066/How-Old-Is-This-Celebrity-Star/
Totuuden kosto

**Totuuden kosto** on Mainos-TV:n televisiokomedia vuodelta 1965. Se on Kyllikki Villan suomennos ja Ritva Laaton ohjaus Karen Blixenin näytelmästä *Sandhedens hævn*. Näytelmä ensiesitettiin MTV:n Aitiopaikka-ohjelmapaikalla helmikuussa 1965 ja uusittiin huhtikuussa 1966 ja helmikuussa 1968.
## Juoni
Majatalossa jossakin päin Alankomaita marionettinäytelmän esittäjät pilailevat ilkikurisesti yleisöllään samalla kun näyttelevät tarinaansa. Yksi marionettihahmoista, metsän henki Amiane, lausuu taian, jonka mukaan kaikki majatalossa yön aikana lausutut valheet muuttuvat todeksi. Taian kohteeksi joutuvat majatalon isäntä Abraham, viinuri Mopsus, isännän tytär Sabine ja tähän ihastunut sanomalehtimies Jan Bravida. Näytelmää johdattaa eteenpäin trubaduuri Fortunio.

## Rooleissa

## Lähteet
Heikki-Pekka Miettinen

**Heikki-Pekka Tapio Miettinen** (5. maaliskuuta 1951 – 22. joulukuuta 2022 Tampere) oli suomalainen sarjakuvapiirtäjä, pilapiirtäjä ja kuvittaja, joka käytti nimimerkkiä **Tilt**. Hänet tunnettiin sarjakuvistaan *[[Pahkeinen]]* ja ''Miihkali'', jotka molemmat ilmestyivät pitkään *[[Pahkasika (lehti)|Pahkasika]]*-lehdessä.

Miettinen aloitti piirtämisen 1970-luvun alussa tamperelaisen opiskelijalehti *[[Aviisi]]n* sivuilla. Surumielisestä nimikkohenkilöstä kertonut *Pahkeinen* ilmestyi *Aviisissa* vuodesta 1973 alkaen aina 1990-luvulle asti ja siirtyi myöhemmin *Pahkasikaan* sekä *[[Potsi (lehti)|Potsiin]]*, joissa se jatkui vuoteen 2000. Sarja ilmestyi vielä vuosina 2005–2006 *[[Tamperelainen|Tamperelaisessa]]*. *Pahkeisesta* on julkaistu kaksi kokoelmaa, *Elämän hanttikortit* (1983) ja *Pahkeinen* (2009). Miettinen sai *Pahkeisesta* Kemin sarjakuvakeskuksen myöntämän Lempi-palkinnon strippisarjakuvien kategoriassa vuonna 1989. Lapsipäähenkilön kautta lastenkasvatusta satirisoinut *Miihkali* ilmestyi *Pahkasiassa* vuosina 1984–2000 ja kyseisen lehden lopettamisen jälkeen *Aviisissa* vuoteen 2003. *Miihkalista* on julkaistu yksi kokoelma vuonna 2009. Lisäksi Miettisen *Sirkus Finlandia* -niminen sarjakuva oli *[[Ilta-Sanomat|Ilta-Sanomien]]* kuukauden kotimaisena kesäkuussa 1990.

Miettinen asui valtaosan elämästään Tampereella. Aikuisena hän asui enimmäkseen Pispalassa, josta muutti viimeisiksi vuosikseen Nekalaan. 1970-luvun alussa hän käväisi Turun yliopistossa opiskelemassa kirjallisuutta ja hieman myöhemmin kävi graafikkokoulutuksen ammattioppilaitoksessa Tampereella. Syksyllä 2022 Miettinen sai tietää sairastavansa parantumatonta lihasrappeumatautia ALSia.

## Lähteet
Sergei Korsunov

**Sergei Korsunov** (s. 22. helmikuuta 1992 Tartto, Viro) on virolaissyntyinen suomalainen futsalpelaaja ja jalkapalloilija. Futsalissa hän edustaa Futsal-Liigassa pelaavaa Futsal Mad Maxia ja Suomen maajoukkuetta. Korsunov on pelaajaprofiililtaan laitapelaaja, joka tunnetaan kovasta ja tarkasta vasemman jalan laukauksestaan. Korsunov siirtyi Tornion Palloveikkoihin kaudeksi 2020–2021 Kampuksen Dynamosta mutta palasi Dynamoon yhden kauden jälkeen. Korsunov oli mukana voittamassa KaDyn ensimmäistä Suomen mestaruutta kaudella 2017–2018. Korsunov ja Dynamo myös uusivat mestaruuden heti seuraavalla kaudella. Korsunov on kuulunut Suomen maajoukkueen vakiokokoonpanoon vuodesta 2014. Korsunov valittiin Vuoden tulokkaaksi kaudella 2014–2015, jolloin hän pelasi vielä tamperelaisen PP-70:n riveissä. Korsunov siirtyi Kampuksen Dynamoon kaudeksi 2016–2017. Korsunov on valittu myös kahdesti Futsal-Liigan kauden tähtikentälliseen (2016–2017 ja 2017–2018).

Suomen futsalmaajoukkueessa Korsunov on pelannut 70 ottelua ja tehnyt viisi maalia.

Jalkapallossa Korsunov on edustanut Kakkosessa pelaavaa Tampereen Pallo-Veikkoja. Hän on pelipaikaltaan keskikenttäpelaaja ja futsalissa laitapelaaja. Korsunov tunnetaan tarkasta ja kovasta vasemman jalan potkustaan. Korsunovin junioriseuroja ovat TPV ja Ilves. Hän siirtyi vuonna 2011 Ilveksestä Veikkausliigan Tampere Unitediin, mutta seuran mentyä konkurssiin hän siirtyi TPV:hen. Vuonna 2012 Korsunov siirtyi toisen kotimaansa Viron Meistriliigassa pelaavaan JK Sillamäe Kaleviin, mutta palasi Tampereelle TPV:hen tammikuussa 2013.

## Lähteet

## Aiheesta muualla
* Pelaajaprofiili: Sergei Korsunov Tranfermarktissa (jalkapallo ura)
*Pelaajaprofiili: Sergei Korsunov KaDyn sivuilla (futsal ura)